Komission asetus (EY) N:o 1181/2003, annettu 2 päivänä heinäkuuta 2003, sardiinisäilykkeiden kaupan pitämistä koskevista yhteisistä vaatimuksista annetun neuvoston asetuksen (ETY) N:o 2136/89 muuttamisesta



Virallinen lehti nro L 165 , 03/07/2003 s. 0017 - 0018



Komission asetus (EY) N:o 1181/2003, annettu 2 päivänä heinäkuuta 2003, sardiinisäilykkeiden kaupan pitämistä koskevista yhteisistä vaatimuksista annetun neuvoston asetuksen (ETY) N:o 2136/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000(1) ja erityisesti sen 2 artiklan 3 kohdan, sekä katsoo seuraavaa: (1) Asetuksessa (EY) N:o 104/2000 säädetään mahdollisuudesta vahvistaa yhteisiä kaupan pitämistä koskevia vaatimuksia kalastustuotteille yhteisössä erityisesti terveeseen kilpailuun perustuvan kaupan edistämiseksi. Nämä vaatimukset voivat liittyä erityisesti pakkausmerkintöihin. (2) Neuvoston asetuksessa (ETY) N:o 2136/89(2) vahvistetaan sardiinisäilykkeiden kaupan pitämistä koskevat yhteiset vaatimukset. (3) Koska yhteisössä on yhä laajempi valikoima säilöttyjä tuotteita, joita pidetään yhteisössä kaupan samalla tavoin kuin sardiinisäilykkeitä ja joilla on sama tarjontamuoto, kuluttajille on annettava riittävästi tietoa tällaisista tuotteista ja niiden tärkeimmistä ominaispiirteistä. Tämän vuoksi on tarpeen säätää sellaisten säilöttyjen tuotteiden, joita pidetään yhteisössä kaupan samalla tavoin kuin sardiinisäilykkeitä ja joilla on sama tarjontamuoto, kauppanimityksiä koskevista yhteisistä säännöistä. (4) Tällaisia sääntöjä laatiessa olisi otettava huomioon Codex Alimentariuksen standardi Codex STAN94 sekä yhteisön markkinoilla sovellettavat erityiset edellytykset. (5) Markkinoiden avoimuuden, terveen kilpailun ja laajan tuotevalikoiman vuoksi on tarpeen täsmentää, että säilöttyjen sardiinityyppisten tuotteiden on oltava yksinomaan tarkkaan määritellyistä lajeista valmistettuja. (6) Yhdistetyn nimikkeistön sardiinisäilykkeitä koskevien koodien muutokset on otettava huomioon. (7) Ilmaisua "sardiini" voidaan käyttää sardiinityyppisten tuotteiden kauppanimityksessä vain, jos nimitys on riittävän tarkkaan määritetty. Pelkästään maantieteellisiin nimiin perustuvat kauppanimitykset eivät ole riittävän erottavia. Jotta kukin sardiinityyppinen tuote voitaisiin yksilöidä asianmukaisesti ja välttää siten sekaannukset eri kalalajien välillä, määrittävänä ilmaisuna olisi käytettävä lajin tieteellistä nimeä. (8) Ilmaisun "sardiineja" yhdistäminen sardiinityyppisten kalalajien yleisnimeen aiheuttaa pelkästään epäselvyyttä tuotteen tosiasiallisesta laadusta. Toisaalta yleisnimiä, joihin ei sisälly ilmaisua "sardiineja", voidaan käyttää edelleen sardiinityyppisiä tuotteita kaupan pidettäessä sen jäsenvaltion lainsäädännön mukaisesti, jossa tuotteita pidetään kaupan, ja edellyttäen, että kuluttajia ei johdeta harhaan. (9) Tämän asetuksen vaatimuksia olisi sovellettava, sanotun kuitenkaan rajoittamatta myytäviksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetun Euroopan parlamentin ja neuvoston direktiivin 2000/13/EY(3) soveltamista. (10) Tämän vuoksi asetus (ETY) N:o 2136/89 olisi muutettava vastaavasti. (11) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2136/89 seuraavasti: 1) Korvataan otsikossa ilmaisu "sardiinisäilykkeiden kaupan pitämistä koskevista yhteisistä vaatimuksista" "ilmaisulla sardiinisäilykkeiden kaupan pitämistä koskevista yhteisistä vaatimuksista sekä sardiinisäilykkeiden ja säilöttyjen sardiinityyppisten tuotteiden kauppanimityksistä". 2) Korvataan 1 artikla seuraavasti: " 1 artikla Tässä asetuksessa määritetään sardiinisäilykkeiden kaupan pitämistä koskevat vaatimukset sekä yhteisössä kaupan pidettävien sardiinisäilykkeiden ja säilöttyjen sardiinityyppisten tuotteiden kauppanimitykset." 3) Lisätään 1 a artikla seuraavasti: " 1 a artikla Tässä asetuksessa tarkoitetaan ilmaisulla: 1) 'sardiinisäilykkeet' tuotteita, jotka on valmistettu Sardina pilchardus -lajin kaloista; 2) 'säilötyt sardiinityyppiset tuotteet' tuotteita, joita pidetään kaupan samalla tavoin kuin sardiinisäilykkeitä ja joilla on sama tarjontamuoto ja jotka on valmistettu seuraavien lajien kaloista: a) Sardinops melanosticus, S. neopilchardus, S. ocellatus, S. sagax, S. caeryleus; b) Sardinella aurita, S. brasiliensis, S. maderensis, S. longiceps, S. gibbosa; c) Clupea harengus; d) Sprattus sprattus; e) Hyperlophus vittatus; f) Nematalosa vlaminghi; g) Etrumeus teres; h) Ethmidium maculatum; i) Engraulis anchoita, E. mordax, E. ringens; j) Opisthonema oglinum." 4) Korvataan 2 artiklassa ensimmäinen luetelmakohta seuraavasti: "- luokitellaan CN-koodeihin 1604 13 11 , 1604 13 19 ja ex 1604 20 50 ," 5) Lisätään 7a artikla seuraavasti: " 7 a artikla 1. Säilöttyjä sardiinityyppisiä tuotteita voi pitää yhteisössä kaupan kauppanimityksellä, johon sisältyy ilmaisu 'sardiineja' sekä tähän liitettynä lajin tieteellinen nimi, sanotun kuitenkaan rajoittamatta Euroopan parlamentin ja neuvoston direktiivin 2000/13/EY(4) soveltamista. 2. Jos 1 kohdassa tarkoitettu kauppanimitys merkitään säilöttyjen sardiinityyppisten tuotteiden säiliöön, merkinnän on oltava selkeä ja helposti erottuva. 3. Tieteellisessä nimessä on kaikissa tapauksissa ilmoitettava suku ja laji latinankielisinä. 4. Yhdellä kauppanimityksellä saa pitää kaupan vain yhtä lajia." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä heinäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 2003. Komission puolesta Franz Fischler Komission jäsen (1) EYVL L 17, 21.1.2000, s. 22. (2) EYVL L 212, 22.7.1989, s. 79. (3) EYVL L 109, 6.5.2000, s. 29. (4) EYVL L 109, 6.5.2000, s. 29.